|  |  |  |
| --- | --- | --- |
| Titel | **Ønskekuglen** | cid:64809744-1648-4B56-B140-921BBF7F21CA |
| Tema: | Skilsmisse, sorg, venskab |
| Fag: | Dansk |
| Målgruppe: | 4.-6. klasse |
|  |  |
| Faglige kategorier (Max. 3) | Data om læremidlet:  **E-bog:** Forfatter Mette Vedsø og illustrator Stine Illum, Høst&Søn 2021 .  Vejledningen her giver et overblik over den røde tråd i det pædagogiske overlay, der knytter sig til e-bogen ”Ønskekuglen”. Det pædagogiske overlay kan bookes sammen med e-bogen og består af en række opgaver, som eleverne tilgår gennem aktivering af markeringer i e-bogens margen. Overlayet giver derfor god mulighed for at arbejde meget tekstnært og med flere modaliteter i fortolkningsfællesskabet.  Ønskekuglen  **Introduktion til læreren** *Ønskekuglen* er Mette Vedsø og Stine Illums billedfortælling om pigen Vera, hvis far forelsker sig i en anden kvinde og dermed knuser den genkendelige familiehverdag for Vera og hendes mor. Der venter en mørk og trist tid i en ny by, hvor Vera hverken kan finde ro i nye venskaber, farens nye liv eller morens sorg. Til jul skriver Veras klasse ønskelister, og på Veras liste står både en lille hvid hvalp, nye venner og at far vender tilbage til familien. For at undgå at nogen ser listen, krøller Vera den sammen, og ønskekuglen bliver derefter katalysator for en ny retning i Veras liv. Billedfortællingen leverer et loyalt børneportræt af Vera, der over tid finder sine egne ben i en ny begyndelse, de voksne har valgt.  **Faglig relevans/kompetenceområder**  Det pædagogiske overlay involverer både kompetenceområdet **Læsning, fremstilling og** **fortolkning**. Det nye, eleverne skal lære, kan udtrykkes i følgende læringsmål:   * Eleverne kan danne sig et overblik over en lang fortælling ved at arbejde med tekstens vendepunkter. * Eleverne kan gennem tre små skriveopgaver (SMS-korrespondance, dagbog og tegneserieopslag) give udtryk for deres indlevelse og forståelse af teksten. * Eleverne kan lave en 3-5 minutters samtalepodcast i WeVideo, hvor de præsenterer klassens gode råd til forældre om skilsmisse.   Overlayets konkrete udformning  Overlayet organiserer sig omkring litteraturarbejdets traditionelle tre faser:  **Før I læser** Se det første afsnit af dokumentarserien *Delebørn* som optakt til arbejdet med *Ønskekuglen* (der linkes direkte til serien på *Ønskekuglens* post). Lad eleverne tale om det, de umiddelbart blev optagede af. I kan også tage udgangspunkt i nogle af spørgsmålene herunder:  Hvilke forskellige måder at bo på, lagde I mærke til? Hvad giver børnene udtryk for, at de er glade for ved deres liv som delebørn? Hvad kan være svært som delebarn? Hvad har børnene brug for, at de voksne gør/ikke gør i skilsmissesituationer?  Det kan måske være en idé at ”smage” på disse ord sammen. De kan fungere som en sproglig ressource i arbejdet med *Ønskekuglen* og temaet skilsmisse. Tal om betydningen af ordene, lav sætninger med dem, stav dem og brug dem undervejs, når det giver mening.  skilsmisse papforældre deleordning  weekendfar/weekendmor afsavn fast base  forældresamarbejde omstille sig/tilpasse sig stabilitet  byttedage opdragelse/regler      **Mens I læser** Lad eleverne oplevelseslæse første del af bogen ”fra jul til jul” (side 7-57)  Tekstens vendepunkter Saml op på den foreløbige læsning ved at tale om, hvad et vendepunkt i en historie er. Giv eventuelt eleverne det nedenstående eksempel. Det er vigtigt at gøre klart, at der ikke er tale om rigtig eller forkert udfyldning af arket (som ligger på side 57 i e-bogen). Det er i selve samtalen om, hvad der *kunne* være et vendepunkt, opgavens kvalitet ligger.  Man kan også tale om, at det samme vendepunkt kommer til at betyde flere ting. Fx kunne der lige så godt at have stået: Veras far bliver forelsket i en anden. Det kommer til at betyde, at Veras mor bliver deprimeret eller at Vera mister kontakten til sin far osv.   |  |  | | --- | --- | | **Vendepunkter** | **Det kommer til at betyde …** | | Veras far bliver forelsket i en anden. | Vera og hendes mor skal finde et nyt sted at bo, arbejde og gå i skole. | |  | Veras mor bliver deprimeret. | |  | Vera mister kontakten til sin far. | | Vera … |  |   Fortsæt samtalen om vendepunkter efter side 161 og igen efter side 241, og udfyld eventuelt arket sammen i klassen.  Lad eleverne oplevelseslæse anden del af bogen ”fra jul til sommer” (side 61-161).  Skriveopgaver I anden del af bogen lægges der op til, at eleverne skal producere tre små tekster, der viser deres forståelse af handlingsforløbet og deres tanker om Veras situation  **Tekst 1: En SMS-korrespondance mellem Vera og en af hendes veninder fra den gamle skole. Der er tre benspænd:**  A: SMS’erne skal handle om Jack og Linda. Vi skal altså høre Veras tanker om, hvordan det går med at få nye venner.  B: Du skal bruge SMS’ers sprog, stavemåde og emojis.  C: Du kan enten bruge app’en TextingStory eller tegne en SMS-dialog med talebobler.  cid:01960711-0176-47F4-A786-56794D479A11 cid:00E69C63-4A09-41B6-8904-BD2C15564176  **Tekst 2: En dagbogsside i Veras dagbog – skrevet om aftenen efter julemarkedet side 126. Der er tre benspænd:**  A. Dagbogssiden skal både fortælle om nogle af de tanker og følelser, du kender fra bogen – og nogle af de tanker, som du *forestiller* dig, at Vera har.  B. Du skal bruge 5 af de følgende 10 ord: Ønskekugle, tulipaner, overraskelse, julemarked, hvalpen, Ryan, tatovering, lodsedler, smuk, boksekamp.  C. Du skal sætte din dagbogsside op som en rigtig dagbog med: dato, kære dagbog, hilsen, små tegninger – og så skal du skrive i hånden.  **Tekst 3: Et tegneserieopslag – du vælger selv et sted i del 2, hvor du vil tilføje et   opslag (altså mellem side 61 og 161). Der er tre benspænd:**  A: Opslaget skal bestå af 1-3 billedrammer.  B: Du skal efterligne Stine Illums ”streg”. Det vil sige, du skal prøve at efterligne  måden, hun tegner mennesker på, måden hun bruger farver på, måden hun laver  tale- og tænkebobler på, og måden hun laver tekstfelter med forklaring på. Du kan eventuelt bruge et stykke bagepapir til at ”kopiere elementer” fra tegneserieromanen.  C: Det skal handle om det, du synes er mest interessant ved historien.  Lad eleverne oplevelseslæse sidste del af bogen ”Og endelig bliver det sommer” (side 165-241).  Saml eventuelt op ved at sætte tre post its på tavlen med følgende ord:  Fugl  Sankt Hans-fest  Brev  Lad eleverne tale så frit som muligt om ordene fra den sidste del af fortællingen, således at samtalen går i den retning, eleverne trækker den. Opfordr eleverne til at bygge videre på eller kommentere hinandens udsagn, så læreren siger så lidt som muligt.  **Efter I har læst**  Samtalepodcast Der lægges op til, at eleverne i mindre grupper laver en kort samtalepodcast om klassens gode råd til forældre om skilsmisse, fx i programmet WeVideo, der er en del af Skoletubepakken. Det er meget nemt og intuitivt at arbejde med dette podcastværktøj, og der findes rigtig gode instruktionsvideoer på skoletube, der gør det nemt at komme i gang. Eleverne skal både tage udgangspunkt i deres erfaringer fra ”Delebørn” og ”Ønskekuglen” – og hvis de vil: Eventuelle personlige erfaringer.  Produktionsordren kunne lyde således:  **Værten kunne eksempelvis sige ting som:** *Velkommen til podcasten ”Børnepanelet”. I dag skal vi tale om … Det er vigtigt for børn at tale om skilsmisse, fordi … Vi er så heldige at have besøg af … Start med at fortælle, hvornår blev dine forældre skilt … Hvordan havde du det, da … Hvad ville du ønske, dine forældre havde gjort, da … Hvis du skal komme med et godt råd til forældre …*  **Vera og de andre børn kunne sige ting som:** *Jeg var meget vred, fordi … Jeg kunne simpelthen ikke forstå at … Jeg reagerede på den måde fordi … Jeg ville ønske, at mine forældre … Vores liste over gode råd til forældre, lyder sådan her: …*  **Samlet oversigt over markeringsfarver i overlayet:**   * Grøn: Tekstens vendepunkter * Rød: Skriveopgaver * Blå: Samtalepodcast  Supplerende materialer   * *Delebørn – de to hjem (1),* 30 minutter, DR1, 2017, ID nr.: TV0000104625  |  |  | | --- | --- | |  |  | | |